SHBA: Numri i vrasjeve me pistoleta në rritje
Një teknologji e re mund të ndihmojë në parandalimin e akteve të dhunës nga përdorimi i pistoletave
Kjo gëzhojë përmban informacion të rëndësishëm që mund të përdoret nga zyrtarët e rendit për të identifikuar armën që e ka shkrehur atë. Ata ndihmohen nga një teknologji balistike, e quajtur ‘mikrostampim.’ Tod Lizot është shpikësi. Ai shpjegon se si funksionon mikrostampimi. Zoti Lizot thotë se mëse prodhimi dhe numri serial i pistoletës janë të stampuara në sipërfaqen e brëndshme të pistoletës, këto karakteristika duken në çdo gëzhojë, kur pistoleta shkrehet. Pra teknologjia e mikrostampimit do t’u mundësojë hetusve të krijojnë lidhjen mes gëzhojës së gjetur në vendin e krimit me armën e përdorur. Anëtari i Kongresit amerikan, Havier Besura nga Kalifornia, dhe senatori nga shteti Masaçuset, Ted Kenedi, po punojnë për të paraqitur në kongres një projekt-ligj federal mbi mikrostampiming, i cili do të kërkonte që pistoletat e reja gjysëm-automatike të pajisen me teknologjinë e re të mikrostampimit. Një projekt-ligj i ngjashëm është paraqitur në Asamblenë e Përgjithshme të Kalifornisë. Anëtari i Kongresit amerikan, Havier Besura nga Kalifornia thotë: Teknologjia e mikrostampimit është vlerësuar lartë nga ata që mbështesin kontrollin e armëve. Xhon Horuitc, drejtor ekzekutiv i Koalicionit për Ndalimin e Dhunës nga Revolet, thotë se teknologjia e mikrostampimit do të përmirësojë sistemin ekzistues për gjetjen e armës. Studimet e kryera nga Koalicioni për Ndalimin e Dhunës nga Revolet dhe Fushata Bredi për Parandalimin e Dhunës nga Pistoletat tregojnë se mes 2 mijë e 400 vrasjeve në Kaliforni në vitin 2004, mbi 60 përqind u kryen me pistoleta dore. Këto dy grupe llogarisin se mikrostampimi do t’u kushtojë prodhusve vetëm 50 cent deri në një dollarë për çdo armë. Ato thonë se kjo teknologji e re është një mënyrë e mirë për gjetjen e autorëve të krimit në të ardhmen dhe do të ndihmojë ta bëjë Amerikën një vend më të sigurtë për të jetuar. //iç//